bestod i en flad Fordybning i Gruset, uden nogen som helst 

 Krans af Smaasten og indeholdt 3 Æg. 



Alle Fugle viste sig meget forsigtige og lod sig ikke komme 

 saa nær, som dette oftest er Tilfældet paa Ynglepladserne, sik- 

 kert en Følge af den uskaansomme Behandling, de her er ud- 

 satte for. 



Den tæt Syd for Vogterholm liggende mindre Bon de holm 

 ligner i Udseende og Plantevækst førstnævnte; paa den grusede 

 Strandbred findes navnlig mod Vest en Del store Stenblokke. 



Skønt her ikke gik Kreaturer, og det ikke kunde spores, at 

 den jævnlig blev besøgt af Mennesker, saaledes som Vogterholm, 

 var Fuglelivet ikke talrigere her end paa Vogterholm. 



Vi saa Stormmaager og Kystterner i ringe Antal, nogle faa 

 Hætteterner, enkelte Præstekraver, 3 Strandskader, nogle faa 

 Sanglærker — alle har vel ynglet der — den samme Flok 

 Brushaner (Machetes pugnaæj, som omtaltes ved Beskrivelsen af 

 Vogterholm, og et Par Stenvendere (Strepsilas interpresj. Disse 

 sidste stod, da vi gik i Land, paa en stor Sten ude ved Strand- 

 kanten mod Vest, fløj bort, da vi nærmede os, kredsede en Gang 

 tavse omkring Holmen og fløj derpaa over til den nærliggende 

 Vogterholm. Jeg antager, at dette Par har udvalgt sig Holmen 

 til Yngleplads men endnu ikke lagt Æg. 



Klokken 11 lettede vi og satte Kursen over mod Langeland 

 for at gaa ind til Holnjene i Lindelse Nor. Vinden var imod, 

 saa at Motoren maatte bruges, og det blev derfor over Middag, 

 før vi naaede ind i Noret. I Indløbet tæt ved den nordre Kyst 

 ligger to ganske smaa Holme, hvorpaa enkelte Hættemaager op- 

 holdt sig; men der fandtes ingen Reder. 



Vi ankrede op ud for Højklint i Norets østHge Del og roede 

 herfra til de sydligere liggende Holme: Kamsø, Egholm og en 

 tredje, lille navnløs Holm. 



Kamsø er lang og smal; en ret høj Bakkekam gaar fra Syd 

 til Nord gennem hele Holmen, holdende sig tæt op ad den 

 vestlige Kyst, der er smal og stenet. Bakken skraaner derved 

 ret stejlt ned mod Vest, medens den mod Øst gaar jævnt over 

 i en flad fugtig Engstrækning, opfyldt af Vandhuller og med 

 Indskæringer fra Søen. 



Vegetationen bestaar paa Holmens tørre Del af kort Græs, 

 paa den fugtige Østside af frodig Græs- og Starvegetation, og i 

 Vigene og Vandhuller voksede Sødgræs og Flæg. 



